SCC ลบ 2% ดิ่งต่ำสุดรอบ 7 ปี หวั่นพิษเศรษฐกิจชะลอกระทบงบฯไตรมาส 3 หดตัว
SCC ลบ 2% ดิ่งต่ำสุดรอบ 7 ปี หวั่นพิษเศรษฐกิจชะลอกระทบงบฯไตรมาส 3 หดตัว ล่าสุดอยู่ที่ 356 บาท ลบ 9 บาท หรือ 2.47% มูลค่าซื้อขาย 1 พันล้านบาท
SCC ลบ 2% ดิ่งต่ำสุดรอบ 7 ปี หวั่นพิษเศรษฐกิจชะลอกระทบงบฯไตรมาส 3 หดตัว ล่าสุดอยู่ที่ 356 บาท ลบ 9 บาท หรือ 2.47% มูลค่าซื้อขาย 1 พันล้านบาท
25 ต.ค. 2562

ผู้สื่อข่าวรายงานว่า ราคาหุ้น บริษัท ปูนซิเมนต์ไทย จำกัด (มหาชน) หรือ SCC ล่าสุด ณ เวลา 11.06 น. อยู่ที่ 356 บาท ลบ 9 บาท หรือ 2.47% สูงสุดที่ 365 บาท ต่ำสุดที่ 353 บาท ด้วยมูลค่าซื้อขาย 1 พันล้านบาท โดยราคาหุ้น SCC ปรับตัวลงทำจุดต่ำสุดในรอบ 7 ปี นับตั้งแต่ราคาหุ้นอยู่ที่ระดับ 356 บาท เมื่อวันที่ 18 ต.ค.2555

ทั้งนี้ บล.กรุงศรี ระบุในบทวิเคราะห์ว่า SCC จะประกาศผลประกอบการไตรมาส 3/62 ในวันจันทร์ที่ 28 ต.ค.62 โดยคาดผลกำไรจะยังทรงตัวอยู่ในระดับต่ำประมาณ 7,000-7,500 ล้านบาท ทรงตัวเมื่อเทียบจากไตรมาสก่อน แต่ลดลงประมาณ 25% เมื่อเทียบจากปีก่อน จากการหดตัวของธุรกิจปิโตรเคมีซึ่งได้รับผลกระทบจากการชะลอตัวของเศรษฐกิจโลก